Publication: Magyar Közlöny
Issue: MK-2002-162 (Year: 2002, Number: 162)
Era: 1990-2004
Section: 
Paragraph Index: 1431

b) Bármely személy kérelmére a Nemzetközi Iroda a nemzetközi bejelentés nemzetközi közzétételét követõen és a 38. cikkben foglaltak figyelembevételével — a szolgáltatás költségeinek megtérítése ellenében — az ügyiratai között található bármely iratról másolatot küld. 94.2 A nemzetközi elõvizsgálati szerv ügyirataihoz való hozzáférés A bejelentõ vagy a bejelentõ által felhatalmazott bármely személy vagy a nemzetközi elõvizsgálati jelentés elkészítését követõen bármely kiválasztott hivatal kérelmére a nemzetközi elõvizsgálati szerv — a szolgáltatás költségeinek megtérítése ellenében — az ügyiratai között található bármely iratról másolatot küld. 94.3 A kiválasztott hivatal ügyirataihoz való hozzáférés Ha bármelyik kiválasztott hivatal által alkalmazott nemzeti jog lehetõvé teszi harmadik személy számára a nemzeti bejelentés ügyirataihoz való hozzáférést, a hivatal a nemzetközi bejelentés nemzetközi közzétételét követõen hozzáférést biztosíthat a nemzetközi bejelentéshez kapcsolódó, az ügyiratai között található bármely irathoz — a nemzetközi elõvizsgálathoz kapcsolódó bármely irattal együtt — olyan mértékben, ahogy azt nemzeti jog a nemzeti bejelentés ügyirataihoz való hozzáférés esetében lehetõvé teszi. A másolatok küldése a szolgáltatás költségeinek megtérítéséhez köthetõ.

Source: https://magyarkozlony.hu/hivatalos-lapok/b9114fbbdeddb5b2a142d650578ed3c588a28ad6/dokumentumok/b959e10bf29fe384115a94f3bfe716fa6878ef0f/letoltes